La festa de la solidaritat de La Roda: la Tamborinada

Tue, 28 May 2019 19:00:00 +0000

Us parlem de la Tamborinada, la festa major de la Fundació La Roda. Es fa cada any des del 1977 i l'organitzen un miler de voluntaris que pertanyen a les entitats membres de la Fundació La Roda, amb un ventall de més de trenta tallers i més de vint grups de teatre, animació, circ, màgia, pallassos, titelles i finalment amb una afluència massiva de públic, estimada en unes 70.000 persones, que any rere any són fidels a la nostra gran festa. La Tamborinada és una mostra del conjunt d'activitats a les quals s'invita els infants a participar a través dels esplais i on els tallers són la font principal de participació infantil a la festa. Amb molta música i molta arrel.