Jordi Molina Quintet, d'un so local, a la cultura global

Tue, 12 Apr 2022 08:00:00 +0000

No cal defensar, ja, que la tenora és vàlida més enllà de la cobla i la sardana. No cal defensar, ja, que vivim un dels millors moments pel que fa a instrumentistes i creadors. I no cal defensar, ja, que qui manté els tòpics és per ignorància. I un dels qui han fet caure totes aquestes etiquetes, amb la seva tècnica, les seves propostes i les creacions, és el tenora Jordi Molina. Aquest 2022 arriba amb una nova proposta, el Jordi Molina quintet. Del Jazz a l'arrel, del folk al new age i per on les claus d'aquest instrument es vulguin passejar.