Germà Negre, l'essència d'una festa major imbatible

Tue, 26 Jun 2018 21:30:00 +0000

Germà Negre representa millor que ningú l'essència d'una festa major imbatible. La seva fórmula és una selecció de tot tipus d'adaptacions de cançons tradicionals i populars, plenes d'arranjaments propis i amb un clar aire festiu. El 2015 van publicar el seu primer disc, "Els àngels fan torrades" (Halley Records), i ara tornen amb un nou treball més personal que el debut, ja que conté cançons de creació pròpia. El gir evolutiu dels banyolins, però, no els fa abandonar els seus orígens: la matèria primera es continua extraient del rebost de la cultura popular catalana. De tot plegat, en parlem amb Adrià Dilmé.