Concurs Sons de la Mediterrània 19: Magalí Sare i Sebastià Gris

Sun, 22 Sep 2019 21:25:00 +0000

La cantant vallesana Magalí Sare i el guitarrista mallorquí Sebastià Gris van estudiar junts a Barcelona el grau superior de Música, i això va fer que es coneguessin artísticament a fons i compartissin molts gustos musicals. Des del 2016 han anat actuant i confeccionant tot un repertori de cançons catalanes i músiques del món, jazz i fins i tot temes propis, amb espais per a la improvisació en el directe. Ells seran un dels quatre grups finalistes del Concurs Sons de la Mediterrània, aquest octubre a la Fira (Mediterrània, és clar).