"Lligadetes amb un fil": un disc de cant improvisat molt pensat

Tue, 28 Nov 2017 22:50:00 +0000

"Corrandes són corrandes" és un grup liderat per Anaís Falcó i Cristian Simelio, que presenten "Lligadetes amb un fil". Barbaritats i veritats que només es poden dir cantant. Són versos creats al moment que mostren l'ADN d'aquesta formació dedicada a la cançó de text improvisat que ha traslladat la seva feina a un enregistrament discogràfic d'una manera natural i molt ben pensada. Un treball excepcional que val la pena conèixer.